رچرڈ ہنری سیویج

رچرڈ ہنری سیویج (12 جون 1846ء – 11 اکتوبر 1903ء) امریکی فوجی افسر اور ادیب تھے جنھوں نے اپنے ذاتی تجربات پر مبنی مہمات اور اسرار پر مشتمل چالیس سے زائد کتب رقم کیں۔ کہا جاتا ہے کہ سیویج کی زندگی نے شاید بعد میں تخلیق ہونے والے پَلْپ ناول کے کردار  کے لیے تحریک فراہم کی۔

رچرڈ ہنری سیویج کی جوانی سان فرانسسکو میں بِیتی جہاں انھوں نے انجینئرنگ اور قانون کی تعلیم حاصل کی اور پھر ریاستہائے متحدہ امریکا کی ملٹری اکیڈمی سے فراغت پائی۔ چند سال آرمی کور آف انجینئرز کے ساتھ سروے کے کام کے بعد وہ روم گئے جہاں انھیں ایلچی کے طور پر بھیجا گیا، اس کے بعد وہ مصر روانہ ہوئے اور کچھ عرصہ مصری فوج میں خدمات انجام دیں۔ وطن واپسی پر سیویج کو امریکا اور میکسیکو کے درمیان سرحدی تنازعات کا جائزہ لینے کے لیے مقرر کیا گیا اور انھوں نے ٹیکساس میں ریلوے کے سروے کا کام بھی کیا۔ واشنگٹن ڈی سی میں انھوں نے ایک جرمن بیوہ شریف زادی سے بیاہ رچایا۔

اپنی اہلیہ کے ساتھ وہ سان فرانسسکو واپس آئے اور وہاں دس سال قیام کیا، بیٹی کی پرورش کی اور خاندانی کاروبار میں حصہ لیا۔ اس دوران وہ کیلیفورنیا نیشنل گارڈ میں کرنل کے عہدے پر فائز رہے اور شہر کی سماجی سرگرمیوں میں شامل رہے۔ جب سان فرانسسکو میں چینی مخالف فسادات پھوٹ پڑے تو سیویج نے قانون اور نظم و ضبط کا دفاع کیا، جس پر انھیں مقامی رہنماؤں، جاگیرداروں اور متوسط طبقے کی عزت ملی۔ سیویج نے کئی غیر ملکی علاقوں کا سفر کیا لیکن 1890ء میں ہونڈوراس میں انھیں جنگلی بخار نے آ لیا۔ نیویارک اسٹیٹ میں صحت یابی کے دوران انھوں نے اپنی پہلی کتاب  لکھی جو ایک نہایت کامیاب مہماتی ناول تھا۔ اس کے بعد انھوں نے تقریباً ہر سال تین کتابیں قارئین کے لیے لکھیں اگرچہ ناقدین نے پہلی کتاب کو پسند کیا لیکن بعد کی بیشتر تصانیف پر کڑی تنقید کی۔ وہ زیادہ تر نیو یارک شہر میں مقیم رہے اور اکثر مقدمات میں الجھے رہے، خصوصاً اپنے ناشر کے ساتھ جس نے رائلٹی کی ادائیگی نہیں کی تھی۔

ہسپانیہ اور امریکا کے بیچ جنگ کے آغاز پر سیویج نے میدانِ جنگ میں قیادت کے لیے رضاکارانہ طور پر خدمات پیش کیں تاہم انھیں ایک انجینئرنگ یونٹ کا کمانڈر بنایا گیا جس نے ہوانا میں ایک مکمل فوجی اڈا تعمیر کیا۔ نیویارک واپسی پر انھوں نے مزید کتب تحریر کیں اور اپنی بیوی سے خط کتابت جاری رکھی جو اکثر روسی سلطنت کا سفر کرتی تھی تاکہ اپنی بیٹی اور اپنے روسی داماد سے ملاقات کر سکے۔ فوج سے سبک دوشی کے چار سال بعد نیویارک کی گلیوں میں ایک گھوڑا گاڑی نے انھیں ٹکر مار دی جس سے وہ شدید زخمی ہوئے اور 57 برس کی عمر میں ان کا انتقال ہو گیا۔

 حوالہ جات 

زمرہ:ریاستہائے متحدہ کے فوجی افسران
زمرہ:سان فرانسسکو کے وکلا
زمرہ:سان فرانسسکو، کیلیفورنیا کے مصنفین
زمرہ:کیلیفورنیا کے فوجی اہلکار
زمرہ:نیو یارک سٹی کے وکلا
زمرہ:نیویارک شہر کے مصنفین
زمرہ:یوٹیکا، نیو یارک کے مصنفین
زمرہ:یونائیٹڈ اسٹیٹس ملٹری اکیڈمی کے فضلا
زمرہ:1846ء کی پیدائشیں
زمرہ:1903ء کی وفیات
زمرہ:نیو یارک شہر میں شارعی حادثہ اموات